**Издаване на становище ОТНОСНО СПАЗВАНЕ НА ГРАНИЧНИТЕ СТОЙНОСТИ НА ПОКАЗАТЕЛИТЕ ЗА ШУМ**

**(3047 - уникален идентификатор съгласно регистъра на услугите)**

**ПРАВНО ОСНОВАНИЕ**

чл. 16б от Закона за защита от шума в околната среда (ДВ бр.74/2005 г., изм. и доп. ДВ бр. 101/2020 г.)

Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението (ДВ бр.58/2006 г., изм. и доп. ДВ бр. 24/2022 г.)

**ОРГАН, КОЙТО ПРЕДОСТАВЯ АДМИНИСТРАТИВНАТА УСЛУГА / ИЗДАВА ИНДИВИДУАЛНИЯ АДМИНИСТРАТИВЕН АКТ**

Директор на Регионална здравна инспекция-Добрич

**ЦЕНТЪР ЗА Административно обслужване (ЦАО), ПРИЕМАЩ ДОКУМЕНТИТЕ И ПРЕДОСТАВЯЩ ИНФОРМАЦИЯ ЗА ХОДА НА ПРЕПИСКАТА**

Дирекция административно-правно финансово и стопанско обслужване

Главен специалист/заместващ служител

Адрес: гр. Добрич, ул. Св. св. Кирил и Методий №57, етаж 1, стая 111

е-mail: rzi-dobrich@mh.government.bg

Телефон: 058/655511

Работно време: всеки ден от 8.30-17.00 без прекъсване

**ПРОЦЕДУРА ПО ПРЕДОСТАВЯНЕ НА АДМИНИСТРАТИВНАТА УСЛУГА**

**Предмет:**

Регионалните здравни инспекции издават становище за спазване на граничните стойности за шум, въз основа на представени документи и проверка за съответствие на стойностите на показателите за шум, посочени в протокола от измерването на акредитирана лаборатория. Експертното становище за съответствие е част от процедурата по чл. 16б от Закон за защита от шума в околната среда при подаване на заявление пред общинската или районната администрация за работно време при откриване на обекти за производство, съхраняване и търговия и обектите в областта на услугите, разкрити и разположени в зони и територии, предназначени за жилищно строителство, рекреационни зони и територии и зони със смесено предназначение, както и в жилищни сгради с повече от едно жилище и сгради със смесено предназначение, както и за промяна на работното им време.

**Заявител:**

Всяко физическо или юридическо лице, което представи изискуемите по чл.16б, ал. 3 документи от ЗЗШОС.

**Необходими документи:**

1. декларация, че са изпълнени изискванията на Закона за устройство на територията - при промяна на предназначението на помещението;
2. копие на документ, удостоверяващ въвеждането на строежа в експлоатация съгласно Закона за устройство на територията;
3. копие на документ, удостоверяващ правото за ползване на обекта;
4. протокол от извършено измерване на нивото на шума, излъчван от обекта в рамките на заявеното работно време;
5. документ за платена държавна такса.

***Забележка:*** Измерването на нивото на шум се извършва от независими лаборатории, които са акредитирани от Изпълнителна агенция "Българска служба по акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация за съответната област, или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието и в чийто обхват на акредитация попада показателят шум. Измерването се извършва при спазване изискванията на Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението и изискванията, определени в съответния стандарт.

**Вътрешен ход на процедурата:**

Заявлението по образец с приложените към него документи се подава в Центъра за административно обслужване (ЦАО) в РЗИ – Добрич, завежда се в автоматизирана информационна система за документооборот от служител на ЦАО и след резолюции от Директора на РЗИ – Добрич, Директора дирекция ОЗ, Началник отдел ДЗК преписката се предава за изпълнение на служител в отдел ДЗК. Държавен здравен инспектор извършва проверка на представените документи и проверка за съответствие на стойностите на показателите за шум, посочени в протокола с изискванията на Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението**.**

При наличие на съответствие и пълнота на документите, РЗИ – Добрич издава Становище относно спазване на граничните стойности на показателите за шум в срок ***до 10 дни*** от подаване на заявлението.

При констатирани несъответствия с изискванията на действащото законодателство и/или непълнота на представените документи, РЗИ – Добрич издава предписание и определя срок за привеждане в съответствие със здравните изисквания (Наредба № 6) и/или за отстраняване на непълнотите в документите, ***със* *срок не по-дълъг от 14 дни***. В този случай срокът за издаване на становището спира да тече.

* при установено несъответствие с Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението, в срок до 10 дни от изтичането на срока за привеждане в съответствие, РЗИ – Добрич извършва измерване на нивото на шума в съответните помещения и/или в прилежащи територии, излъчван от обекта в рамките на заявеното работно време и съставя протокол.

***Забележка:*** За измерването, в зависимост от източника на шум, се събира държавна такса, съгласно Тарифа за таксите, които се събират от органите на държавния здравен контрол по Закона за здравето, приета с ПМС № 242/08.10.2007 г. (Обн., ДВ, бр. 83 от 16.10.2007 г.).

* РЗИ – Добрич издава становище при изпълнено предписание в ***срок до 5 дни*** от извършване на измерването и/или от отстраняване на непълнотите в документите.
* При констатиране на неизпълнение на предписанието директорът на регионалната здравна инспекция прави **мотивиран отказ за издаване на становище** и в ***срок до 7 дни*** писмено уведомява лицето, подало заявлението. В този случай процедурата по издаване на становище се прекратява, за което писмено се уведомяват и съответните държавни и общински органи.

**СРОК ЗА ИЗВЪРШВАНЕ НА УСЛУГАТА**

Издаване на становище относно спазване на граничните стойности на показателите за шум от директора на РЗИ се извършва в 10-дневен срок от подаване на заявлението в Център за административно обслужване.

**ОБРАЗЦИ НА ФОРМУЛЯРИ**

Заявление за издаване на Становище относно спазване на граничните стойности на показателите за шум

 

Декларация



**НАЧИНИ НА ЗАЯВЯВАНЕ НА АДМИНИСТРАТИВНАТА УСЛУГА**

1. В Център за административно обслужване в РЗИ-Добрич (гр. Добрич, ул. Св. св. Кирил и Методий №57, стая 111, ет. 1), като същото може да се внесе устно, след попълване от длъжностното лице на протокол съгласно образец и се завежда в АИС за документооборот.

2. По електронен път по смисъла на Закона за електронното управление, на електронната поща на РЗИ-Добрич: rzi-dobrich@mh.government.bg. Към заявлението се прилагат всички изискуеми документи.

3. Чрез лицензиран пощенски оператор/куриерска служба – на адрес: 9300 гр. Добрич, ул. Св. св. Кирил и Методий №57 (разходите за доставка са за сметка на заявителя). Към заявлението се прилагат всички изискуеми документи.

4. На профила на Регионална здравна инспекция-Добрич (ЕИК 176031070), регистриран в Информационната [система за сигурно електронно връчване](https://edelivery.egov.bg/) като модул на [Портала на електронното управление](https://egov.bg/wps/portal/egov/nachalo) по смисъла на Закона за електронното управление. Към заявлението се прилагат всички изискуеми документи.

**ИНФОРМАЦИЯ ЗА ПРЕДОСТАВЯНЕ НА УСЛУГАТА ПО ЕЛЕКТРОНЕН ПЪТ**

Ниво 1: Публикувана е информация в интернет за услугата, която е достъпна за гражданите и фирмите

Ниво 2: едностранна комуникация-предоставяне на информация за услугата и осигурен публичен онлайн достъп до образци на електронни формуляри на адрес: [**http://www.rzi-dobrich.org**](http://www.rzi-dobrich.org)

Ниво 5: Предоставя се възможност за **заплащане на услугата по електронен път**

**СРОК НА ДЕЙСТВИЕ НА ДОКУМЕНТА**

* до издаване Заповед за отмяна на издадено становище относно спазване на граничните стойности на показателите за шум;
* при промяна на физическото/юридическото лице, стопанисващо обекта, за който е издадено становището;
* при промяна на обстоятелствата, при които е издадено становището.

**РЕД ЗА ИЗДАВАНЕ НА ЗАПОВЕД ЗА ОТМЯНА НА ИЗДАДЕНО СТАНОВИЩЕ**

При подадени жалби и сигнали за излъчване на шум над граничните стойности, определени с Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението, от конкретен обект по чл. 16б, ал. 1 на ЗЗШОС, РЗИ - Добрич в ***срок до 3 дни*** извършва измерване на нивото на шума в съответните помещения и/или в прилежащи територии, излъчван от обекта в рамките на заявеното работно време и съставя протокол и съставя констативен протокол.

Когато при измерването не се констатира излъчване на шум над граничните стойности, определени в Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението, РЗИ - Добрич издава заключение за съответствие в ***срок до 5 дни*** от извършване на измерването.

Когато при измерването се констатира излъчване на шум над граничните стойности, определени в Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението, РЗИ - Добрич издава предписание и определя срок за привеждане в съответствие с изискванията на наредбата, който е ***не по-дълъг от 14 дни***, като срокът за издаване на заключение спира да тече.

В ***срок до 10 дни*** от изтичането на срока за привеждане в съответствие с изискванията на Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии със смесено предназначение, методите за оценка на стойностите на показателите за шум и на вредните ефекти от шума върху здравето на населението, РЗИ – Добрич извършва повторно измерване на нивото на шума, излъчван от обекта, предмет на проверката, и съставя констативен протокол.

РЗИ – Добрич издава заключение за съответствие при изпълнено предписание в ***срок до 5 дни*** от извършване на повторното измерване.

При констатиране на неизпълнение на предписанието директорът на РЗИ – Добрич издава Заповед за отмяна на издаденото становище относно спазване на граничните стойности на показателите за шум и в ***срок до 7 дни*** писмено уведомява съответното лице по чл. 16б, ал. 1 от ЗЗШОС, както и кмета на общината и органите на Министерството на вътрешните работи за незабавно предприемане на действия по компетентност.

**ТАКСИ ИЛИ ЦЕНИ, ОСНОВАНИЕ ЗА ТЯХНОТО ОПРЕДЕЛЯНЕ И НАЧИНИТЕ НА ПЛАЩАНЕ**

На основание чл. 28а от Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето, приета с ПМС № 242/08.10.2007 г. (Обн., ДВ, бр. 83 от 16.10.2007 г.) За издаване на становище относно спазване на граничните стойности на показателите за шум се събира такса в размер на **40 лв.**

На основание приложение 4 към чл. 29г от Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето, приета с ПМС № 242/08.10.2007 г. (Обн., ДВ, бр. 83 от 16.10.2007 г.) за извършване на измерване на еквивалентното ниво на проникващ шум при проверка на издадено предписание поради несъответствие с Наредба № 6 от 26 юни 2006 год. (ДВ бр. 58/2006 г.) в хода на процедурата по издаване на Становище се събира държавна такса в размер на **7 лв. на точка**.

Услугата може да бъде заплатена по един от следните начини:

**- *чрез ПОС терминално устройство*** - на гишето в ЦАО на инспекцията (задължително се представя лична карта на картодържателя);

**- *по банков път*** (задължително се посочва основание за плащането /АУ-№ услугата/).

**ОРГАНЪТ, ОСЪЩЕСТВЯВАЩ КОНТРОЛ ВЪРХУ ДЕЙНОСТТА НА ОРГАНА ПО ПРЕДОСТАВЯНЕ НА УСЛУГАТА**

Министър на здравеопазването

**РЕДЪТ, ВКЛ. СРОКОВЕТЕ ЗА ОБЖАЛВАНЕ НА ДЕЙСТВИЯТА НА ОРГАНА ПО ПРЕДОСТАВЯНЕ НА УСЛУГАТА**

Редът е определен в АПК, в 14 дневен срок от съобщаването на индивидуалния административен акт

**ЕЛЕКТРОНЕН АДРЕС ЗА ПРЕДЛОЖЕНИЯ ВЪВ ВРЪЗКА С УСЛУГАТА**

rzi-dobrich@mh.government.bg

**НАЧИНИ НА ПОЛУЧАВАНЕ НА РЕЗУЛТАТА ОТ УСЛУГАТА**

Изходящият документ може да бъде получен:

1. В Център за административно обслужване на РЗИ-Добрич, ет. 1, стая 111 лично или чрез упълномощено лице.

2. На посочен точен адрес, в случай, че е заявено получаване чрез лицензиран пощенски оператор. Документът се изпраща:

* Като вътрешна пощенска пратка или като вътрешна куриерска пратка за сметка на заявителя (получателя). Цената за пощенска услуга се заплаща от заявителя (получателя) при доставяне на пратката;
* С международна препоръчана пощенска пратка след предплащане на цената за пощенски услуги от заявителя към съответния орган. Цената за пощенски услуги се заплаща от административния/компетентния орган на лицензирания пощенски оператор при предаване на пратката.

3. На електронен адрес съгласно Закона за електронното управление.

4. На профил, регистриран в Информационната [система за сигурно електронно връчване](https://edelivery.egov.bg/) като модул на [Портала на електронното управление](https://egov.bg/wps/portal/egov/nachalo) по смисъла на Закона за електронното управление.